ན་དེ་ལ་བསྟན་པའི་གཞི་རྩ་ཚུལ་ཁྲིམས་སྲུང་བར་སྨོན་པ། རྒྱལ་
བའི་གསུང་རབ་ལ་ཐོས་བསམ་སྒོམ་གསུམ་བྱེད་པར་སྨོན་པ་གསུམ། དང་བོ་ནི། བདག་
ནི་སྐྱེ་ཞིང་། ཞེས་སོགས་གསུངས། གཉིས་པ་ལ། སོ་ཐར་གྱི་ཚུལ་ཁྲིམས་ལེན་འདོད་ཀྱི་
བསམ་པ་ཤུགས་དྲག་སྐྱེ་བར་སྨོན་པ། ཚུལ་ཁྲིམས་དེ་ལེན་པར་ལ་བར་ཆད་མི་འབྱུང་
ཞིང་མཐུན་རྐྱེན་ཚང་བར་སྨོན་པ། ཚུལ་ཁྲིམས་དེ་བླངས་ནས་དེའི་མི་མཐུན་ཕྱོགས་
ཀྱིས་མ་གོས་པར་སྨོན་པ་གསུམ། དང་བོ་ནི། སྐྱེས་མ་ཐག་ནས། ཞེས་སོགས་གསུངས།
གཉིས་པ་ནི། བདག་ནི་རབ་ཏུ། ཞེས་སོགས་གསུངས། གསུམ་པ་ནི། རབ་ཏུ་བྱུང་ནས།
ཞེས་སོགས་གསུངས། གསུམ་པ་ལ། ཚངས་སྤྱོད་ལ་གནས་ནས་ཐེག་པ་ཆེན་པོའི་ཆོས་
ཉམས་སུ་ལེན་པར་སྨོན་པ། དེའི་ཕྱིར་དུ་ཐེག་པ་ཆེན་པོའི་ཆོས་ལ་ཐོས་བསམ་སྒོམ་
གསུམ་བྱེད་པར་སྨོན་པ་གཉིས། དང་བོ་ནི། ཚངས་སྤྱོད་རྟེན་ལ། ཞེས་སོགས་གསུངས།
གཉིས་པ་ལ། ཐོག་མར་ཐོས་པ་བྱ་བའི་ཡུལ་དགེ་བའི་བཤེས་གཉེན་མཚན་ཉིད་དང་
435

ལྡན་པ་དང་འཕྲད་པར་སྨོན་པ།
དགེ་བའི་བཤེས་གཉེན་དེ་རང་གིས་ཚུལ་བཞིན་དུ་
བསྟེན་པར་སྨོན་པ། བཤེས་གཉེན་དེས་ཆོས་ཚུལ་བཞིན་དུ་འདོམས་པར་སྨོན་པ། ཆོས་
ཀྱི་མི་མཐུན་ཕྱོགས་མི་དགེ་བའི་བཤེས་གཉེན་དང་སྡིག་གྲོགས་ཀྱི་དབང་དུ་མི་འགྲོ་
བར་སྨོན་པ། ཐོས་བསམ་སྒོམ་གསུམ་བྱེད་པའི་ཀུན་སློང་གཞན་དོན་གྱི་བསམ་པ་རྣམ་
པར་དག་པ་བསྐྱེད་པར་སྨོན་པ། ཐོས་བསམ་བྱེད་པའི་ཚེ་སློད་བྱེད་ཀྱི་རྐྱེན་ངན་མི་
འབྱུང་བར་སྨོན་པ། ཐོས་པ་ལ་ཆོག་ཤེས་མི་བྱེད་པར་གསུང་རབ་ཐམས་ཅད་ལ་ཐོས་
པ་བྱེད་པར་སྨོན་པ་དང་བདུན། དང་བོ་ནི། ལུང་རྟོགས་ཡོན་ཏན། སོགས་གསུངས།
གཉིས་པ་ནི། རྟག་ཏུ་ངུ་ཡིས། སོགས་གསུངས། གསུམ་པ་ནི། ཟབ་ཞི་སྤྲོས་དང་། སོགས་
གསུངས། བཞི་བ་ནི། ཐུབ་པའི་དགོངས་པའི། སོགས་གསུངས། ལྔ་བ་ནི། ལྷག་བསམ་
རྣམ་པར། སོགས་གསུངས། དྲུག་པ་ནི། ཅི་ཙམ་མང་དུ། སོགས་གསུངས། བདུན་པ་ནི།
རྣམ་དག་རིག་པའི། སོགས་གསུངས། གཉིས་པ་བར་དུ་དགེ་བའི་སྨོན་ལམ་ནི། ཇི་ལྟར་
ཐོས་པའི། སོགས་གསུངས། གསུམ་པ་ཐ་མར་དགེ་བའི་སྨོན་ལམ་ལ། སྤྱིར་ཐོས་བསམ་
གྱིས་སྒྲོ་འདོགས་ཆོད་པའི་སྒོམ་པས་ཚུལ་བཞིན་དུ་སྒྲུབ་པར་སྨོན་པ། བྱེ་བྲག་ཏུ་སྤྱོད་
པའི་རྟེན་དང་སྤྱོད་པ་ལ་སློབ་པར་སྨོན་པ་གཉིས། དང་བོ་ནི། གང་ཚེ་ཤིན་ཏུ་སོགས་
སོ། །གཉིས་པ་ལ། སྤྱོད་པའི་རྟེན་སེམས་བསྐྱེད་སྒོམ་པར་སྨོན་པ། སྤྱོད་པ་ཕྱིན་དྲུག་ལ་
སློབ་པར་སྨོན་པ། སྨོན་ལམ་གལ་ཆེ་བ་གཞན་བཤད་པ་དང་གསུམ། དང་བོ་ནི། དེ་ལྟར་
ཐོས་བསམ་སོགས་སོ། །གཉིས་པ་ལ་དྲུག་ལས། དང་བོ་སྦྱིན་པའི་ཕར་ཕྱིན་ལ་སློབ་པ་
ནི། བདག་གི་བདོག་པའི་སོགས་སོ། །གཉིས་པ་ཚུལ་ཁྲིམས་ཀྱི་ཕར་ཕྱིན་ལ་སློབ་པ་ནི།
ཇི་ལྟར་མནོས་པའི་སོགས་སོ། །གསུམ་པ་བཟོད་པའི་ཕར་ཕྱིན་ལ་སློབ་པ་ནི། བདག་ལ་
བརྡེག་འཚོགས་སོགས་སོ། །བཞི་བ་བརྩོན་འགྲུས་ཀྱི་ཕར་ཕྱིན་ལ་སློབ་པ་ནི། དཀར་
བོའི་ཆོས་རྣམས་སོགས་སོ། །ལྔ་བ་བསམ་གཏན་གྱི་ཕར་ཕྱིན་ལ་སློབ་པ་ནི། སྲིད་མཐའ་
436

གནོན་པའི་སོགས་སོ། །དྲུག་པ་ཤེས་རབ་ཀྱི་ཕར་ཕྱིན་ལ་སློབ་པ་ནི། གནས་ལུགས་ཟབ་
མོའི་སོགས་སོ། །གསུམ་པ་སྨོན་ལམ་གལ་ཆེ་བ་གཞན་བཤད་པ་ལ། བསྟན་པ་ལ་ཞུགས་
ནས་ཉེས་སྤྱོད་བྱེད་པ་རྣམས་ཉེས་སྤྱོད་ལས་བཟློག་པར་སྨོན་པ། ལམ་ལོག་པར་ཞུགས་
པ་རྣམས་ཡང་དག་པའི་ལམ་ལ་འགོད་པར་སྨོན་པ། བསྟན་པ་རིན་པོ་ཆེ་མི་ནུབ་པའི་
རྒྱལ་མཚན་འཛིན་པར་སྨོན་པ། སྐྱེ་བ་ཐམས་ཅད་དུ་དམ་པའི་ཆོས་སྒྲུབ་པའི་རྟེན་མཐོ་
རིས་ཀྱི་ཡོན་ཏན་བརྒྱད་ལྡན་དུ་སྐྱེ་བར་སྨོན་པ། རང་ལ་གནོད་བྱེད་རྣམས་ལ་ལྷག་པར་
བྱམས་པར་སྨོན་པ། གནོད་བྱེད་རྣམས་བླ་མེད་བྱང་ཆུབ་ལ་འགོད་པར་སྨོན་པ། སྨོན་
ལམ་འདི་མཐོང་ཐོས་དྲན་གསུམ་བྱེད་པ་ཐམས་ཅད་རྒྱལ་སྲས་རྣམས་ཀྱི་སྨོན་ལམ་
རླབས་པོ་ཆེ་ལ་སློབ་པར་སྨོན་པ་དང་བདུན། དང་བོ་ནི། རྣམ་དག་བསླབ་པ་སོགས་སོ། །
གཉིས་པ་ནི། ཡང་དག་ལམ་སྟོར་སོགས་སོ། །གསུམ་པ་ནི། བདག་གི་འཆད་རྩོད་སོགས་
སོ། །བཞི་བ་ནི། བདག་ནི་གང་དུ་སོགས་སོ། །ལྔ་བ་ནི། བདག་གི་ལུས་དང་སོགས་སོ། །
དྲུག་པ་ནི། བདག་གིས་དེ་དག་སོགས་སོ། །བདུན་པ་ནི། སྨོན་ལམ་འདི་དག་སོགས་སོ། །
གསུམ་པ་མཇུག་སྨོན་ལམ་བཏབ་པའི་དགེ་བ་བསྔོ་བ་ནི། ལྷག་བསམ་དག་པའི་སོགས་
སོ། །འདིའི་ཐོག་མཐའ་བར་གསུམ་གྱི་མཚམས་འཛིན་ཚུལ་འདི་ནི། རྗེ་རང་གི། དང་
བོར་རྒྱ་ཆེན་ཐོས་པ་མང་དུ་བཙལ། །ཞེས་སོགས་དང་མཐུན་པར་བྱས་པ་ཡིན་གསུངས།
འདི་ལྕང་སྐྱ་ངག་དབང་བློ་བཟང་ཆོས་ལྡན་གྱིས་མཛད་པའི་འགྲེལ་བ་དགོངས་དོན་
གསལ་བྱེད་ལེགས་བཤད་སྒྲོན་མེ་ལྟར་བྲིས་སོ། །
དོན་གྱི་ངོ་བོ་གོ་རིམ་སོགས་རྗེ་བཙུན་འཇམ་དབྱངས་ཀྱིས་གསལ་བར་གསུངས་
པ་ལྟར་རྗེ་རིན་པོ་ཆེས་ཚིག་སྦྱོར་མཛད་པ་བདེ་བ་ཅན་དུ་སྐྱེ་བའི་སྨོན་ལམ་གྱི་དོན་
འཆད་པ་ལ་གསུམ། དང་བོར་དགེ་བ་ཀླད་ཀྱི་དོན། བར་དུ་དགེ་བ་གཞུང་དོན་དངོས་
བཤད་པ། ཐ་མར་དགེ་བ་སླར་ཡང་བསྡུས་ཏེ་སྨོན་ཚུལ་བཤད་པའོ། །དང་བོ་ལ་གསུམ།
437

མཆོད་པར་བརྗོད་པ་དང་། བརྩམས་པར་དམ་བཅའ་བ་དང་། སྨོན་ལམ་གྱི་དཔང་བོ་
སྤྱན་དྲངས་པའོ། །དང་བོ་ལ་གཉིས། སྨོན་ལམ་གྱི་ཚིག་དོན་ཁྱད་པར་ཅན་འབྱུང་བའི་
ཕྱིར་བླ་མ་དང་འཇམ་དབྱངས་ལ་ཕྱག་འཚལ་བ་དང་། སྨོན་གནས་ཀྱི་ཞིང་གི་གཙོ་
བོ་ལ་ཕྱག་འཚལ་བའོ། །དང་བོ་ནི། ན་མ་ཤྲཱི་སོགས་སོ། །གཉིས་པ་ནི། ཕུལ་བྱུང་མཛད་
པའི་སོགས་རྐང་བ་བཞིའོ། །གཉིས་པ་དམ་བཅའ་ནི། ཐུབ་པའི་དབང་བོས་སོགས་རྐང་
བ་བཞིའོ། །གསུམ་པ་སྨོན་ལམ་གྱི་དཔང་བོ་སྤྱན་དྲངས་པ་ལ་གཉིས། སྤྱན་འདྲེན་པ་བོ་
རང་གི་གནས་ཚུལ་དང་། ཚུལ་ཇི་ལྟར་སྤྱན་དྲངས་པའོ། །དང་བོ་ནི། བླང་དོར་གནས་
རྣམས་སོགས་ཚིག་རྐང་ཕྱེད་དང་བརྒྱད་ཀྱིས་སྟོན། གཉིས་པ་ནི། ཉམ་ཐག་ང་རོ་ཡིས། །
ཡིད་ལ་སྨོན་པ་སོགས་ཚིག་རྐང་ཕྱེད་དང་དགུས་འཆད་དོ། །གཉིས་པ་བར་དུ་དགེ་བ་
གཞུང་དོན་དངོས་བཤད་པ་ལ་གསུམ། འདོད་བྱའི་གཙོ་བོ་བདེ་བ་ཅན་དུ་སྐྱེས་ནས་བླ་
མེད་བྱང་ཆུབ་མངོན་དུ་བྱེད་ནུས་པར་སྨོན་པ། དེ་ལྟ་བུའི་གོ་འཕང་མ་ཐོབ་པའི་བར་དུ་
བྱང་སེམས་ཀྱི་སྤྱོད་པ་ལ་སློབ་པར་སྨོན་པ། དོན་བསྡུས་ཏེ་ལམ་གྱི་རིམ་པ་ཆ་ཚང་བའི་
གནད་རྣམས་ཉམས་སུ་ལེན་པར་སྨོན་པའོ། །དང་བོ་ལ་ལྔ་ལས། དང་བོ་བདེ་བ་ཅན་
དུ་འདུན་པ་དྲག་པོས་སྐྱེ་བའི་སྨོན་ལམ་འདེབས་ཚུལ་དངོས་སྟོན་པ་ནི། བདག་དང་
གཞན་གྱི། ནས། ཤ་སྟག་ཏུ་སྐྱེ་བར་གྱུར་ཅིག །ཅེས་སོ། །གཉིས་པ་རྟེན་དེ་ལ་ཡོན་ཏན་
ཁྱད་པར་ཅན་ཐོབ་པར་སྨོན་པ་ནི། སྐྱེས་མ་ཐག་ཏུ། ནས། ནོད་པར་གྱུར་ཅིག །ཅེས་སོ། །
གསུམ་པ་དག་པའི་ཞིང་ཁམས་སུ་བགྲོད་ནས་བྱང་སེམས་ཀྱི་སྤྱོད་པ་ལ་སློབ་པར་སྨོན་
པ་ནི། དེ་རྣམས་ཀྱི་དོན། ནས། རྫོགས་པར་བྱེད་པར་གྱུར་ཅིག །ཅེས་སོ། །བཞི་བ་འཛམ་
གླིང་སོགས་མ་དག་པའི་ཞིང་དུ་ཕྱིན་ནས་བྱང་སེམས་ཀྱི་སྤྱོད་པ་ལ་སློབ་པར་སྨོན་པ་
ནི། དག་པའི་ཞིང་དུ་སྐྱེས་ནས་ཀྱང་། ནས། འགོད་ནུས་པར་གྱུར་ཅིག །ཅེས་སོ། །རྒྱལ་
བས་བསྔགས་པའི་ལམ་ནི་ལམ་གྱི་གཙོ་བོ་གསུམ་ཟུང་དུ་འབྲེལ་བའོ། །ལྔ་བ་དེ་དག་ལ་
438

བརྟེན་ནས་བླ་མེད་བྱང་ཆུབ་འཐོབ་པར་སྨོན་པ་ནི། སྤྱོད་པ་རྨད་དུ་བྱུང་བ། ནས། བདེ་
བླག་ཏུ་ཐོབ་པར་གྱུར་ཅིག །ཅེས་སོ། །དེ་རྣམས་ཀྱི་དོན་སླར་ཡང་གལ་བོ་ཆེར་བྱས་ཏེ་
ཚིགས་བཅད་ཀྱིས་སྟོན་པ་ལ། ནམ་ཞིག་ཚེ་ཡི་སོགས་ཤོ་ལོ་ཀ་གཉིས་སོ། །མིག་གི་ལམ་
ནི་ཡིད་ཤེས་ལ་གསལ་བར་སྣང་བ་ལ་བྱེད་གསུངས། གཉིས་པ་དེ་ལྟ་བུའི་གོ་འཕང་མ་
ཐོབ་བར་དུ་ཡང་བྱང་སེམས་ཀྱི་སྤྱོད་པ་ལ་སློབ་པར་སྨོན་པ་ལ་གསུམ། ལམ་སྒྲུབ་པའི་
རྟེན་ཁྱད་པར་ཅན་འཐོབ་པར་སྨོན་པ། རྟེན་དེ་ལ་ཡོན་ཏན་ཁྱད་པར་ཅན་རྣམས་སྒྲུབ་
ནུས་པར་སྨོན་པ། ཡོན་ཏན་དེ་དག་རེ་རེ་ནས་འཕགས་པ་གོང་མ་རྣམས་དང་མཚུངས་
པར་སྨོན་པའོ། །དང་བོ་ནི། དེ་ལྟ་བུའི་གོ་འཕང་མཆོག །ནས། ཚེ་རབས་དྲན་པ་ཐོབ་
པར་གྱུར་ཅིག །ཅེས་སོ། །གཉིས་པ་ལ་གསུམ། རབ་བྱུང་གི་ཚུལ་ཁྲིམས་རྣམ་པར་དག་
པར་སྨོན་པ། གཟུངས་སྤོབས་ཏིང་འཛིན་སྤྱན་མངོན་ཤེས་སོགས་འཐོབ་པར་སྨོན་པ།
དོན་གཉིས་སྒྲུབ་པ་ལ་གཅེས་པའི་ཤེས་རབ་ཁྱད་པར་ཅན་ཐོབ་པར་སྨོན་པའོ། །དང་
བོ་ནི། སྐྱེ་བ་ཐམས་ཅད་དུ་སྲིད་པ། ནས། རབ་ཏུ་བྱུང་བར་བྱེད་པར་གྱུར་ཅིག །ཅེས་
དང་། རབ་བྱུང་གི་ཚུལ་ཁྲིམས་མཐར་ཕྱིན་པར་བྱ་ཚུལ་སངས་རྒྱས་མི་འཁྲུགས་པའི་
རྗེས་སུ་སློབ་པར་སྨོན་པ་ནི། རབ་ཏུ་བྱུང་བའི་ཚེ་ནའང་། ཞེས་སོགས་སོ། །གཉིས་པ་
ལ་བཞི། གཟུངས་སྤོབས་རྣམ་དག་ཐོབ་པར་སྨོན་པ། ཏིང་ངེ་འཛིན་གྱི་སྒོ་རྣམས་འཐོབ་
པར་སྨོན་པ། སྤྱན་སྔ་འཐོབ་པར་སྨོན་པ། མངོན་ཤེས་དྲུག་འཐོབ་པར་སྨོན་པའོ། །དང་
བོ་ནི། གཞན་ཡང་སྐྱེ་བ་ཐམས་ཅད་དུ་ཀུན་ནས་ཉོན་མོངས། ནས། སྤོབས་པ་རྣམ་པར་
དག་པ་ཐོབ་པར་གྱུར་ཅིག །ཅེས་སོ། །གཉིས་པ་ནི། དཔའ་བར་འགྲོ་བ་ལ་སོགས་པའི་
ཏིང་ངེ་འཛིན་གྱི་སྒོ་རྣམས་ཐོབ་པ་དང་མི་འབྲལ་བར་གྱུར་ཅིག །ཅེས་སྦྱར་བས་བསྟན་
པ་ལྷག་མ་ལའང་འདྲ་སྟེ། དང་སྒྲ་སྡུད་པ་ལ་འཇུག་པས་སོ། །དཔའ་བར་འགྲོ་བའི་ཏིང་
འཛིན་ཐེག་ཆེན་སྒོམ་ལམ་བར་ཆད་མེད་ལམ་སྐོར་དགུའི་དང་བོ་བརྒྱད་ལ་བྱེད་དམ་
439

སྙམ་གསུངས་པ་མདོ་དང་འགལ་བས་ཤིན་ཏུ་འཁྲུལ་ལོ། །གསུམ་པ་ནི། ཤའི་མིག་ལ་
སོགས་པའི་སྤྱན་རྣམས་དང་། ཞེས་སོ། །བཞི་བ་ནི། རྫུ་འཕྲུལ་གྱི་སོགས་སོ། །གསུམ་
པ་དོན་གཉིས་སྒྲུབ་པ་ལ་གཅེས་པའི་ཤེས་རབ་ཁྱད་པར་ཅན་འཐོབ་པར་སྨོན་པ་ལ་
གཉིས། ཆེ་གསལ་མྱུར་ཟབ་ཀྱི་ཤེས་རབ་ཁྱད་པར་ཅན་འཐོབ་པར་སྨོན་པ། ཤེས་རབ་
ཁྱད་པར་ཅན་ཐོབ་ནས་རྗེ་བཙུན་འཇམ་དབྱངས་ལྟར་འགྱུར་བར་སྨོན་པའོ། །དང་བོ་
ནི། གཞན་ཡང་སྐྱེ་བ་ཐམས་ཅད་དུ་བླང་དོར། ནས། ཟབ་པ་ཐོབ་པར་གྱུར་ཅིག །ཅེས་
སོ། །གཉིས་པ་ནི། མདོར་ན་འཆལ་བའི་སོགས་སོ། །གསུམ་པ་ཡོན་ཏན་དེ་དག་རེ་རེ་
ནས་འཕགས་པ་གོང་མ་རྣམས་དང་མཚུངས་པར་སྨོན་པ་ལ་ལྔ་ལས། དང་བོ་གཞན་
དོན་ལྷུར་ལེན་པ་སྤྱན་རས་གཟིགས་ལྟ་བུར་སྨོན་པ་ནི། སྐྱེ་བ་ཐམས་ཅད་དུ་རང་གི་
སོགས་སོ། །གཉིས་པ་ནུས་པ་ཆེ་བ་ཕྱག་རྡོར་ལྟ་བུར་སྨོན་པ་ནི། སྐྱེ་བ་ཐམས་ཅད་དུ་
རང་དང་སོགས་སོ། ། གསུམ་པ་བརྩོན་འགྲུས་ཆེ་བ་ཤཱཀ་ཐུབ་ལྟ་བུར་སྨོན་པ་ནི། སྐྱེ་བ་
ཐམས་ཅད་དུ་ལེ་ལོ་སྤངས་པའི་སོགས་སོ། །བཞི་བ་ལུས་སེམས་ཀྱི་ནད་མཚན་ཙམ་
གྱིས་ཞི་ནུས་པ་སྨན་བླ་ལྟ་བུར་སྨོན་པ་ནི། སྐྱེ་བ་ཐམས་ཅད་དུ་བྱང་ཆུབ་སོགས་སོ། །ལྔ་
བ་མཚན་ཙམ་གྱིས་དུས་མིན་འཆི་བ་འཇོམས་པ་ཚེ་དཔག་མེད་ལྟ་བུར་སྨོན་པ་ནི། སྐྱེ་
བ་ཐམས་ཅད་དུ་ཇི་ལྟར་སོགས་སོ། །གསུམ་པ་དོན་བསྡུས་ཏེ་ཉམས་ལེན་གྱི་རིམ་པ་
ཆ་ཚང་བའི་གནད་རྣམས་ཉམས་སུ་ལེན་པར་སྨོན་པ་ལ་བདུན། ལམ་གྱི་རྩ་བ་མཚན་
ཉིད་དང་ལྡན་པའི་བཤེས་གཉེན་གྱི་རྗེས་སུ་འཛིན་པར་སྨོན་པ། རྗེས་སུ་བཟུང་བའི་ཚེ་
ཚུལ་བཞིན་བསྟེན་པར་སྨོན་པ། དེ་ཉིད་ཀྱིས་གདམས་ངག་རྣམས་ཚང་བར་སྟོན་པར་
སྨོན་པ། གདམས་དོན་ལ་ཉམས་ལེན་མཐར་ཕྱིན་པར་སྨོན་པ། སྡིག་གྲོགས་ཀྱི་དབང་
དུ་སྐད་ཅིག་ཙམ་ཡང་མི་འགྲོ་བར་སྨོན་པ། རྒྱལ་བ་དགྱེས་པའི་ལམ་ལ་སློབ་པར་སྨོན་
པ། དགེ་རྩ་རྣམས་གཞན་དོན་དུ་རྫོགས་བྱང་འཐོབ་པའི་རྒྱུར་སྨོན་པའོ། །དང་བོ་ནི།
440

གཞན་ཡང་སྐྱེ་བ་ཐམས་ཅད་དུ་འཇིག་རྟེན་དང་སོགས་སོ། །གཉིས་པ་ནི། རྗེས་སུ་
བཟུང་བའི་ཚེ་ན་ཡང་སོགས་སོ། །གསུམ་པ་ནི། དགེ་བའི་བཤེས་གཉེན་གྱི་གདམས་
པ་དང་སོགས་སོ། །བཞི་བ་ནི། དེ་རྣམས་ཀྱི་དོན་སོགས་སོ། །ལྔ་བ་ནི། མི་དགེ་བའི་
བཤེས་གཉེན་དང་སོགས་སོ། །དྲུག་པ་ནི། སྐྱེ་བ་ཐམས་ཅད་དུ་ལས་འབྲས་ལ་སོགས་
སོ། །བདུན་པ་ནི། སྐྱེ་བ་ཐམས་ཅད་དུ་ལུས་དང་སོགས་སོ། །གསུམ་པ་ཐ་མར་དགེ་བ་
སླར་ཡང་བསྡུས་ཏེ་སྨོན་ཚུལ་ལ་གཉིས། སྨོན་ལམ་རྒྱས་པར་བཏབ་པ་རྣམས་སླར་ཡང་
ཚིགས་བཅད་ཀྱི་སྒོ་ནས་བསྡུས་ཏེ་སྨོན་པ་དང་། ཀུན་གཟིགས་ཀྱི་ཞིང་ལས་ཀྱང་ལྷག་
པའི་ཞིང་ཁམས་འགྲུབ་པའི་སྨོན་ལམ་ནས་ཕྱུང་སྟེ་སྨོན་པའི་དོན་བཤད་པའོ། །དང་བོ་
ནི། ཇི་སྲིད་ཐུབ་མཆོག །ཅེས་སོགས་ཤོ་ལོ་ཀ་བཞིའོ། །གཉིས་པ་ལ་བཞི། གཞན་དོན་
ལྷུར་ལེན་པར་སྨོན་པ། ཁྱད་པར་སྡིག་ཅན་རྣམས་ཐེག་ཆེན་ལ་འགོད་པར་སྨོན་པ།
རྒྱལ་སྲས་སྤྱོད་པའི་མཐུན་རྐྱེན་ཚང་བར་སྨོན་པ། གོང་དུ་སྨོན་ལམ་བཏབ་པ་རྣམས་
རྒྱལ་བ་སྲས་བཅས་ཀྱི་ཐུགས་རྗེ་དང་རྟེན་འབྲེལ་བསླུ་བ་མེད་པའི་མཐུས་འགྲུབ་པར་
སྨོན་པའོ། །དང་བོ་ནི། སེམས་ཅན་ཡལ་བར་དོར་ནས་སོགས་སོ། །གཉིས་པ་ནི། བདག་
གི་མིང་ཙམ་སོགས་སོ། །གསུམ་པ་ནི། རྒྱལ་བའི་སྲས་ཀྱི་སོགས་སོ། །བཞི་བ་ནི། ཤཱཀྱའི་
དབང་བོ་སོགས་སོ། །འདི་རེ་ཞིག་འཁོན་སྟོན་གྱི་ཊིཀྐ་ལྟར་བྲིས་སོ། །བདག་ལུས་ལོངས་
སྤྱོད་དུས་གསུམ་དགེ་ཚོགས་ཀུན། །འདོད་འཇོའི་གཏེར་དང་དཔག་བསམ་ཤིང་བཞིན་
དུ། །རིས་མེད་བསྟན་དང་འགྲོ་བ་མ་ལུས་པའི། །ཕན་བདེའི་ཉེར་འཚོའི་རྟེན་དུ་མྱུར་
སྨིན་ཤོག །འདི་སྣང་བྱ་བྱེད་སྨྱོན་པའི་ཟློས་གར་ལྟར། །མཐོང་བའི་ཤུགས་དྲག་ངེས་
འབྱུང་གིས་བསྐུལ་ཏེ། །གཅིག་ཏུ་རྒྱལ་བ་དགྱེས་པའི་ལམ་བཟང་བོ། །སྒྲུབ་པའི་སྐལ་
བཟང་ནམ་ཡང་ཉམས་མེད་ཤོག །
ཅེས་ཡོངས་སུ་གྲགས་པའི་སྨོན་ལམ་ལྔའི་གཞུང་གི་མཚམས་རྣམ་པར་འབྱེད་པ་འདི་ཡང་
441

སྨོན་ཚིག་ཁ་ནས་ཐོན་པས་ཆོག་མི་ཤེས་པར་དོན་ཡིད་ལ་འཆར་བར་འདོད་པ་དག་ལ་དཔྱོད་
པ་འཇུག་པའི་རྐྱེན་དུ་ཨེ་འགྱུར་སྙམ་པས་ཀུན་ནས་བསླང་སྟེ་འགའ་ཞིག་གིས་འདོད་མོས་ལྟར།
༧བཙུན་གཟུགས་ཤེས་རབ་རྒྱ་མཚོས་རང་གི་སྐྱེ་ཡུལ་རྩེ་གཞུང་ས་ཡི་ཐིག་ལེར་སྐྱོ་སང་དུ་ཕྱིན་
པའི་ཚེ་སུག་བྲིས་སུ་བག